# AC/DC

### Wikipedia

Tämä artikkeli käsittelee yhtyettä. AC/DC on myös englanninkielinen lyhenne sanoista vaihtovirta ja tasavirta (Alternating Current/Direct Current), katso sähkö.

Toiminnassa | 1973–
Kotipaikka | Sydney, Australia
Laulukieli | englanti
Tyylilaji | Hard rock Rock & Roll Heavy metal
Levy-yhtiö | Albert Records, Atlantic Records, Atco Records, Elektra Records, Eastwest Records, EMI, Epic Records
Jäsenet | Brian Johnson Phil Rudd Cliff Williams Angus Young Malcolm Young

AC/DC on brittiläis-australialainen hard rock -yhtye. Se tunnetaan soolokitaristi Angus Youngin koulupuvun ohella energisestä esiintymisestään ja tehokkaasta hard rock -soundistaan, joka pohjautuu yksinkertaisiin sointukulkuihin ja voimasointujen käyttöön ilman efektejä.

## [muokkaa] Historia

Highway to Hell (1979)

Veljekset Angus ja Malcolm Young perustivat AC/DC:n Sydneyssä vuonna 1973. AC/DC tuli suosituksi Australiassa hiteillä "Can I Sit Next to You Girl" ja "Baby, Please Don't Go".

Alun perin molemmat kitaristiveljekset soittivat sooloja, mutta Malcolm jättäytyi myöhemmin komppikitaristiksi ja jätti soolot Angukselle. Vuonna 1974 Bon Scott korvasi laulaja Dave Evansia yhden illan ajan, jonka jälkeen Youngin veljekset päättivät ottaa hänet mukaan pysyvästi. Muutama kuukausi tämän jälkeen ilmestyi heidän ensimmäinen albuminsa High Voltage. Yhtyeen seuraava levy T.N.T. sai jo enemmän huomiota, ja yhtye alkoi saada suosiota kotimaansa ulkopuolella siirtyessään vuonna 1976 Lontooseen.

Yhtye julkaisi albuminsa Dirty Deeds Done Dirt Cheap (1976), vuotta myöhemmin Let There Be Rock, jonka nimikkokappale ja "Whole Lotta Rosie" nousivat suuriksi hiteiksi. Albumin jälkeen samana vuonna basistiksi tuli Cliff Williams.

AC/DC julkaisi 1978 albumin Powerage, jolta nousi mm. hitit "Riff Raff" ja "Sin City". Samana vuonna Skotlannin Glasgowssa nauhoitettu konsertti julkaistiin livealbumina samana vuonna nimellä If You Want Blood You've Got It, joka sai Isossa-Britanniassa suuria kehuja. Tämä huomattiin Yhdysvalloissa ja yhtyeen maine kasvoi vielä suuremmaksi, Australiassa yhtye oli jo näihin aikoihin noussut legendaksi.

### [muokkaa] Suurmenestys

1979 AC/DC julkaisi albumin Highway To Hell, josta yhtye sai Yhdysvalloissa ensimmäisen kultalevynsä. Albumi oli Bon Scottin aikaisen AC/DCn suurin menestys. Albumin ehkä tunnetuin hitti on sen nimikkokappale "Highway to Hell", muita suuria hittejä albumilta ovat "Touch Too Much", "Girls Got Rhythm" ja "Shot Down in Flames". Kyseisen levyn nimi osoittautui kuitenkin ikävällä tavalla enteelliseksi Bon Scottille. Yhtyeen viimeinen nauhoitettu esiintyminen Bon Scottin kanssa oli Espanjan televisio-esiintyminen vain päiviä ennen kuolemaansa.

### [muokkaa] Kuolema ja comeback

Back In Black (1980)

19. helmikuuta 1980 Bon Scott löydettiin kaverinsa autosta alkoholimyrkytyksen aiheuttamaan oksennukseen ja hypotermiaan kuolleena. Scottin hyvä ystävä, Ozzy Osbourne, teki hänen muistokseen kappaleen "Suicide Solution". Youngin veljekset olivat hajottamassa yhtyettä, mutta Bon Scottin vanhemmat pyysivät heitä jatkamaan.

Bon Scott sanoi eläessään, että Brian Johnson on paras laulaja, jonka hän on koskaan tavannut ja Briania pyydettiin liittymään AC/DC:n. Välittömästi tämän jälkeen yhtye alkoi työstää uutta albumia, Back in Black, jonka nimiraita on omistettu Bon Scottille. Tuosta levystä tuli AC/DCn menestynein julkaisu ja se on myynyt 42 miljoonaa kappaletta, ollen tällä hetkellä maailman toiseksi myydyin äänite.[1] Albumilta poiki suuret hitit Hell's Bells", Back in Black, You Shook Me All Night Long ja Rock And Roll Ain't Noise Pollution.

Seuraava albumi For Those About to Rock vuonna 1981 myi niin ikään hyvin ja sen nimikkokappale nousi suureksi hitiksi. Sitä albumia seurannutta Flick of The Switchiä pidetään hienoisena pettymyksenä, vaikka nimikkokappaleesta tulikin hitti. Levyn julkaisun jälkeen rumpali Phil Rudd jätti yhtyeen riitojen vuoksi. Vuonna 1986 julkaistu Who Made Who nosti yhtyeen taas listoille. Blow Up Your Video julkaistiin 1988, jonka kappaleet That's the Way I Wanna Rock 'n' Roll ja Heatseeker nousivat hiteiksi. Simon Wright lähti yhtyeestä vuonna 1989 ja hänen tilalleen tuli Chris Slade.

### [muokkaa] Takaisin jättimenestykseen

The Razor's Edge (1990)

Yhtye pääsi jättimenestykseen vasta Bon Jovin ja KISSin tuottajan, Bruce Fairbarnin, kanssa vuonna 1990 tehdyn The Razors Edge -albumin myötä, jonka kappaleet "Thunderstruck" ja "Moneytalks" nousivat suuriksi hiteiksi. 28.9.1991 yhtye oli pääesiintyjänä Moskovan Tushino-lentokentällä järjestetyssä Rock Around The Bloc-tapahtumassa, jossa esiintyi sen lisäksi Metallica, The Black Crowes, E.S.T ja Pantera. Yleisöä tuossa ilmaiskonsertissa oli arviolta puoli miljoonaa.

1991 AC/DC julkaisi "LIVE" -nimisen livelevyn, jota painettiin yhden sekä kahden cd:n versioina. Myös 21.9.1991 Castle Doningtonin hevifestareilla kuvattu keikka julkaistiin videona ja myöhemmin dvd:nä. Konserttia oli kuvaamassa peräti 22 kameraa! 1993 AC/DC julkaisi singlen "Big gun" Arnold Schwarzeneggerin tähdittämään "Last action hero" -elokuvaan. Elokuvasta tuli floppi mutta single myi mainiosti. Loppusyksystä 1995 ilmestyi Rick Rubinin tuottama Ballbreaker-albumi, joka löysi tiensä useiden maiden listakärkeen. 1997 AC/DC julkaisi Bonfire-boksin, joka sisältää mm. livenauhoituksia Bon Scottin ajoilta. Joihinkin Bonfire-bokseihin sisältyy myös levy "Back in black" Helmikuussa 2000 AC/DC:ltä on ilmestynyt uusin studiolevy "Stiff upper lip". Kyseisen levyn kiertueella yhtye esiintyi Suomessakin peräti kolmeen otteeseen, 7.11.2000 Hartwall Areenalla, 8.11.2000 Turun Elysee-areenalla ja 26.6.2001 Helsingin Olympiastadionilla. Yhtye on kotisivujensa mukaan valmis nauhoittamaan uutta albumia, mutta mitään aikataulua ei ole tehty.

## [muokkaa] Jäsenet

### [muokkaa] Nykyiset

- Angus Young (soolokitara) 1973-
- Malcolm Young (rytmikitara) 1973-
- Brian Johnson (laulu) 1980-
- Phil Rudd (rummut) 1973-1983, 1994-
- Cliff Williams (basso) 1977-

### [muokkaa] Entiset

- Dave Evans (laulu) 1973-1974
- Bon Scott (laulu) 1974-1980
- Mark Evans (basso) 1973-1977
- Simon Wright (rummut) 1984-1989
- Chris Slade (rummut) 1989-1994

## [muokkaa] Diskografia

### [muokkaa] Albumit

- High Voltage (1975) (Australia)
- T.N.T. (1975) (Australia)
- High Voltage (1976)
- Dirty Deeds Done Dirt Cheep
- Dirt Deeds Done Dirt Cheap
- Let There Be Rock (1977)
- Let There Be Rock (1977)
- Powerage (1978)
- If You Want Blood You've Got It (1978); live
- Highway to Hell (1979)
- Back in Black (1980)
- Dirty Deeds Done Dirt Cheap (1981) (Yhdysvallat)
- For Those About to Rock (We Salute You) (1981)

- Flick of the Switch (1983)
- '74 Jailbreak (1984) (yksi kappale Dirty Deeds Done Dirt Cheapin Australialaisesta versiosta ja neljä kappaletta Australialaisesta High Voltagesta)
- Fly on the Wall (1985)
- Who Made Who (1986)
- Blow Up Your Video (1988)
- The Razor's Edge (1990)
- Live (1992)
- Live: 2 CD Collector's Edition (1992)
- Ballbreaker (1995)
- Bonfire (1997)
- Stiff Upper Lip (2000)

### [muokkaa] Singlet

- 1974 Baby, Please Don't Go (AUS)
- 1974 Rockin in the Parlour / Show Business / Can I Sit Next to You Girl (AUS)
- 1975 It's a Long Way to the Top (If You Wanna Rock 'n' Roll) / Can I Sit Next to You Girl
- 1975 High Voltage / Show Business (AUS)
- 1975 High Voltage
- 1976 Jailbreak / Show Business (AUS)
- 1979 Highway to Hell
- 1980 Touch Too Much
- 1980 You Shook Me All Night Long
- 1981 Back in Black
- 1981 Hell's Bells
- 1981 Big Balls (USA)
- 1981 Dirty Deeds Done Dirt Cheap (USA)
- 1982 Let's Get It Up
- 1988 Heatseeker
- 1990 Thunderstruck
- 1991 Are You Ready
- 1993 Big Gun
- 1995 Ballbreaker
- 1995 Hard as a Rock
- 2000 Stiff Upper Lip

### [muokkaa] DVD:t

- Let There Be Rock
- Live at Donington
- No Bull (1996)
- Stiff Upper Lip (2001)
- Family Jewels (2005)
- Rough and Tough (2006)

## [muokkaa] Katso myös

- Luettelo AC/DC:n kappaleista

## [muokkaa] Triviatietoa

- AC/DC:llä on viisi kappaletta, joita ei ole julkaistu Australian ulkopuolella: "Love Song", "Stick Around" (albumilta High Voltage), "School Days" (albumilta T.N.T.), "R.I.P. (Rock In Peace)" (albumilta Dirty Deeds Done Dirt Cheap) ja "Crapsody In Blue" (albumilta Let There Be Rock).
- AC/DC:n lempinimi Australiassa on Acca Dacca.

## [muokkaa] Lähteet

1. ↑ http://www.everyhit.co.uk/recordalb.html

AC/DC
Brian Johnson • Cliff Williams • Angus Young • Malcolm Young • Phil Rudd
Bon Scott • Dave Evans • Mark Evans • Chris Slade • Simon Wright
Albumit
Studioalbumit: High Voltage (AUS) • T.N.T. • Dirty Deeds Done Dirt Cheap (AUS) • High Voltage • Dirty Deeds Done Dirt Cheap • Let There Be Rock (AUS) • Let There Be Rock • Powerage • Highway to Hell • Back in Black • For Those About to Rock (We Salute You) • Flick of the Switch • '74 Jailbreak • Fly on the Wall • Who Made Who • Blow Up Your Video • The Razor's Edge • Ballbreaker • Bonfire • Stiff Upper Lip
Konserttitaltioinnit: If You Want Blood • Live • Live: 2 CD Collector's Edition • Live from the Atlantic Studios • Let There Be Rock: The Movie Luokat: AC/DC | AC/DC:n albumit

Haettu osoitteesta http://fi.wikipedia.org../../../a/c/2F/AC_DC_2284.html

Luokat: AC/DC | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bosanski
- Brezhoneg
- Català
- Česky
- Dansk
- Deutsch
- Eesti
- English
- Español
- Esperanto
- Français
- 한국어
- Hrvatski
- Italiano
- עברית
- Latviešu
- Lëtzebuergesch
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文
- Boarisch